[image: image1.jpg]



          MINISTERUL AGRICULTURII  ŞI DEZVOLTĂRII RURALE

                          DIRECŢIA PENTRU AGRICULTURĂ  A JUDETULUI BUZĂU

                                                   COMUNICAT

  În scopul reactivării Societăţii Inginerilor Agronomi din România, Ministerul Agriculturii şi Dezvoltării Rurale face apel la toţi specialiştii agricoli, indiferent de vârstă, sex, etnie, apartenenţă sau orientare politică de a deveni membrii S.I.A.R. 

  Societatea Inginerilor Agronomi din România, înfiinţată de marele savant agronom Gheorghe Ionescu Şişeşti ca o organizatie profesional-ştiinţifică, nonguvernamentală,apolitică,aparţinând

societăţii civile, a fost recunoscută prin Înaltul Decret Regal nr.609 din martie 1915 şi înscrisă în Registrul de persoane juridice al Tribunalului Ilfov, sub nr.190/1925.
    Printre marii conducători ai agriculturii României din perioada interbelică care au avut o conlucrare strânsă cu S.I.A.R tinem sa ii amintim pe Constantin Garofild,Gheorghe Ionescu Şişeşti,Virgil Madgearu,Nicolae Cornaţeanu,etc.
    Consolidarea agriculturii trebuie să se sprijine pe puternice organizaţii de cercetari ştiinţifică, de învăţământ agronomic, de educare agricolă a ţărănimii, de credit agricol, de valorificare superioară a producţiei, pe dezvoltarea satului sub toate formele.

    Luând în considerare toate perspectivele de evoluţie, considerăm că agricultura durabilă,sprijinita de specialistii agronomi, este unica soluţie viabilă din punct de vedere economic, sigură din punct de vedere ecologic şi acceptabilă social, pe termen lung.

    Asocierea la durabilitate a performanţei, posibilă de realizat graţie patrimoniului remarcabil de cunoaştere şi cercetării ştiinţifice, agricultura poate satisface solicitările multiple care îi sunt adresate şi mai presus de toate, aptă să respecte solul, ca temelie a perpetuităţii vieţii.

    Existenta marilor personalitati din agricultura romanesca,reprezintă un îndemn pentru cercetarea ştiinţifică şi învăţământul superior agronomic de participare la redersarea şi revitalizarea sanatatii pamantului si a agriculturii din tara noastra.

    In a 2-a jumatate a secoluli 19 dintre marile personalitati se detaseaza Ion Ionescu de la Brad si Petre S Aurelian care au facut studii asupra productivitatii pamantului si necesitatii de sporire a productivitatii acestuia prin aplicarea ingrasamintelor, precum si primul doctor in chimie agricola, in anul 1906, Haralambie Vasiliu.
   Evoluţia civilizaţiei impune tot mai pregnant o altă dimensiune majoră a solului şi anume cea etică, referitoare la respectarea drepturilor la supravieţuire pentru generaţiile viitoare, deoarece populaţia, actuală extrem de numeroasă, exercită o remarcabilă presiune de exploatare. În acest sens Alvin Toeffler ne atrage atenţia în „Şocul viitorului” asupra faptului că „Pământul nu l-am moştenit de la părinţi, ci îl împrumutăm de la copiii noştri. 
   Referindu-se la fărâmițarea excesivă a suprafețelor agricole, Gheorghe Ionescu Sisești a opinat că "Pământul este ca diamantul, cu cât se mărunțește, cu atât își pierde valoarea".
     Datele statistice actuale demonstrează faptul că România are un potenţial agricol mai ridicat comparativ cu potenţialul agricol mediu mondial, dar este contracarat de numeroase deficienţe privind repartiţia fondului funciar, structura culturilor agricole,sistemele de agricultură practicate, forţă de muncă necalificată profesional, dotare insuficientă şi depăşită tehnologic cu utilaje şi echipamente etc.
    Calitatea de membru al S.I.A.R va conferi fiecărui specialist agricol,care isi desfasoara activitatea in mediu privat,in institute sau staţiuni de cercetare,în unităţi de învaţămînt agricol, in societati agricole sau comerciale cu profil agricol,in ferme individuale,etc,  dreptul de a contribui la activitatea acestei organizaţii şi în acelaşi timp să beneficieze de autoritatea acesteia în asigurarea şi protejarea drepturilor, prestanţei şi demnităţii specialiştilor agronomi, în cazul oricaror încercări de încălcare a acestora.

